Исманов Хусаин
Исманов Хусаин (24. 1. 1924, Сокулук району, Орок айылы – 28. 9. 1956, Сокулук району, КашкаБаш айылы) – Даңк орденинин толук кавалери. Советтик Армияга 1943-ж. чакырылып, Түштүк-Батыш, 3-Украин, 1-Белорус фронтторунда болгон. Украинаны бошотууда, Висладан өтүүдө, Берлинди алууда замбирекчи болуп, эрдик көрсөткөн. Висла дарыясынын сол жээгиндеги плацдармды ээлөөдө душмандын контрчабуулунун мизин кайтаргандыгы үчүн 3-даражадагы (1944), Магнушев плацдармында душман техникаларын жок кылгандыгы үчүн 2-даражадагы (1945) жана Познань шаарын алуудагы эрдиги үчүн 1-даражадагы Даңк (1945), Кызыл Жылдыз ордендери жана медалдар менен сыйланган. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5